\chapter{Záver}

Bakalársku prácu by sme mohli rozdeliť na dve časti, teoretickú čast a časť praktickú. Cieľom teoretickej časti bakalárskej práce bolo naštudovať problematiku zabezpečovania správ pomocou turbo kódov a venovať sa rôznym prístupom dekódovania týchto správ. Ďalej analyzovať uplatnenie turbo kódov v~perspektívnych prenosových technológiách.

V~prvej kapitole teoretickej časti tejto práce sú popísané princípy kódovanie pomocou konvolučných a blokových kódov, ktorých vlastnosti následne využívajú turbo kódy. Druhá kapitola sa zaoberá samotnými turbo kódmi. Nájdeme v~nej vysvetlený postup kódovania, objasnené pojmy ako prekladanie a zúženie a ako posledné popísaný postup dekódovania týchto kódov. V~rámci časti turbo dekódovanie sú uvedené a popísané matematické vzťahy a postupy dekódovania pomocou dvoch dekódovacích algoritmov a to algoritmu SOVA a MAP. Tretia kapitola teoretickej časti bakalárskej práce obsahuje uplatnenie turbo kódov v~prenosových technológiách. Sú v~nej popísané systémy, ktoré tieto kódy využívajú na zabezpečenie správ, ich vlastnosti a parametre, ktoré sú použité pri kódovaní a následnom dekódovaní.  

Druhá praktická časť sa zaoberá vytvorením aplikácie v~programovom prostredí Matlab slúžiacej na simulovanie a overenie vybraných systémov využívajúcich turbo kódy a ich rôzne prístupy k~dekódovaniu zabezpečených správ. Praktická časť je rozdelená do dvoch kapitol. V~kapitola s~názvom \textit{Implementácia v Matlabe} sú okomentované jednotlivé menu aplikácie a jej funkčnosť. Taktiež táto kapitola obsahuje popísané procesy kódovania a dekódovanie vo vytvorenej aplikácii a úlohu funkcií, ktoré sa podieľajú na týchto procesoch. Posledná kapitola \textit{Simulácie} obsahuje porovnanie a okomentovanie výsledkov simulácií. Simulácie, ktoré boli vytvorené pre potreby tejto bakalárskej práce sú uložené na priloženom CD a je ich viac ako 50. Po porovnaní výsledkov môžeme konštatovať, že výkonnosť turbo kódov je možné ovplyvniť mnohými parametrami, ako napríklad zvýšiť jeho výkonnosť pomocou dĺžky blokov dát, počtom iterácií, alebo použitým dekódovacím algoritmom. Ovšem všetky tieto parametre majú aj negatívny vplyv, ktorým je najme čas potrebný pre dekódovanie. Preto je potrebné v~závislosti na type dát, ktoré sú prenášané, alebo šírke prenosového kanála voliť parametre vhodne. 

Hlavným cieľom bakalárskej práce bolo naštudovať si problematiku protichybového zabezpečenia pomocou turbo kódov, oboznámiť sa z~ich vlastnosťami a princípmi, avšak treba poznamenať, že táto problematika obsahuje omnoho viac odvodených typov kódov, ktoré však presahujú rozsah tejto bakalárskej práce. Preto verím, že týmto boli splnené všetky body zadania v~dostatočnom rozsahu. 
